3. melléklet
A jogalkotásról szóló 2010. évi CXXX. törvény 17. § szerinti
előzetes hatásvizsgálat
a Fővárosi Önkormányzat Környezetvédelmi Alapjáról szóló 12/2009.(III.13.) Főv. Kgy. rendelet módosításához

A tervezett jogszabály társadalmi, gazdasági, költségvetési hatásai:
A Fővárosi Önkormányzat Környezetvédelmi Alapjáról szóló 12/2009.(III.13.) Főv. Kgy. rendelet (továbbiakban: Rendelet) módosításának társadalmi hatásaképp megteremtődik a felsőbb szintű jogszabályok és tárgyi önkormányzati rendelet összhangja.
A Rendelet módosításának gazdasági és költségvetési hatásai nincsenek.

A tervezett jogszabály környezeti és egészségi következményei:
A Rendelet módosításának környezeti és egészségi következményei nincsenek.

Adminisztratív terheket befolyásoló hatások:
A Rendelet módosítása a pályázó szervezetek adminisztratív terheit nem változtatja meg, valamint a Főpolgármesteri Hivatal adminisztratív terheit sem növeli meg.

A jogszabály megalkotásának szükségessége, a jogalkotás elmaradásának várható következményei:
A Rendelet módosítását az tette szükségessé, hogy a Rendelet jogi hátterét adó felsőbb szintű jogszabályok megváltoztak. Amennyiben a jogalkotás elmarad, a Rendelet nem fog megfelelni a felsőbb szintű jogszabályoknak.

A jogszabály alkalmazásához szükséges személyi, szervezeti, tárgyi és pénzügyi feltételek:
A Környezetvédelmi Alap működtetése a Fővárosi Önkormányzat feladata, amelyhez a személyi, szervezeti és tárgyi hátteret a Főpolgármesteri Hivatal útján biztosítja.
A pénzügyi feltételeket a költségvetés biztosítja a Rendelet 8. §-ra tekintettel. A Rendelet módosítása új személyi, szervezeti, tárgyi és pénzügyi feltételeket nem igényel.
